paragraph_text: Međunarodno nepriznata Republika Kabinda proglasila je neovisnost od Portugala 1975. godine. Nakon završetka Angolskog građanskog rata 2002. godine, u Cabindi su se nastavili povremeni oružani sukobi između snaga angolske vlade i separatista. Pokret za oslobođenje enklave Cabinde (Frente para a Libertação do Enclave de Cabinda - FLEC), koji ne priznaje suverenitet Angole nad područjem, upravlja pobunom iz izbjeglištva u Parizu. Frakcija FLEC-a u Cabindi potpisala je 2006. sporazum o prekidu neprijateljstava, s čime se nije složio pariški ogranak pokreta (danas poznat kao FLEC-FAC), koji se zalaže za potpunu neovisnost Cabinde od Angole.